Pageležiai
Pageležiai (tarm. Pagelažiai) – kaimas Ukmergės rajono savivaldybės pietvakariuose, abipus kelio  A6  Kaunas–Zarasai–Daugpilis , prie Geležės upelio (dešinysis Šventosios intakas), beveik pusiaukelėje tarp Ukmergės ir Jonavos. Apsuptas durpynų ir pelkėtų miškų. Yra Veprių mokyklos pradinio ugdymo skyrius. Kaime stovi koplytstulpis su Rūpintojėlio skulptūra (skulpt. Rimantas Zinkevičius), pastatytas 1990 m., minint meno istoriko, grafiko, muziejininko Pauliaus Galaunės 100-ąsias gimimo metines. Netoli link Jonavos yra nefunkcionuojantis geležinkelis. Piečiau plyti nusausintas Pageležių raistas (pelkė).